EkBass/fiwiki-20250220-pages-articles huggingface dataset:
Potamós (Kythera)

Potamós () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 476 (vuonna 2011). Potamós (suomeksi ”Joki”) on Kytheran suurin kylä ja sijaitsee saaren keskiosissa. Se muodostaa laajemman kyläyhdyskunnan (Τοπική Κοινότητα Ποταμού, Topikí Koinótita Potamoú), johon kuuluvat varsinaisen Potamóksen kylän lisäksi Agía Anastasía, Agía Pelagía, Kámpos ja Trifylliánika. Koko yhdyskunnan väkiluku on 961. Potamóksesta on matkaa koillisessa sijaitsevaan Agía Pelagíaan kymmenen kilometriä, lounaassa sijaitsevaan Mylopótamokseen 12 kilometriä ja saaren pääkylään Chóraan 19 kilometriä. Kaakossa sijaitsevalle Kytheran lentoasemalle on matkaa kahdeksan kilometriä. Kylässä on joka sunnuntaiaamu markkinat, joille saaren maanviljelijät saapuvat myymään tuotteitaan. Potamóksessa on myös kahviloita, ravintoloita, kauppoja sekä esimerkiksi posti ja pankki. Trifýllis-säätiön () tuella Potamókseen saatiin 1970-luvulla vanhainkoti, joka toimii saaren asukkaiden, Ateenassa ja Pireuksessa asuvien kytheralaisten sekä ulkomailla asuvien kytheralaisten siirtolaisten lahjoituksilla. Kylässä on myös kulttuurikeskus, jossa esiintyy Potamóksen filharmoninen orkesteri. Kylän itäpuolella sijaitsee kunnallinen ulkoilmateatteri, jossa järjestetään kesäaikaan konsertteja ja teatteriesityksiä. Potamóksen pääaukiolla on kylässä syntyneen Pános Koronaíoksen rintakuva. Koronaíos toimi komentajana taisteluissa Kreetan saarella vuonna 1886. == Historia == Vuonna 1916 noin 200 sotilaan joukko kreetalaisesta pataljoonasta saapui Kytheralle ja miehitti saaren. He olivat Elefthérios Venizéloksen johtaman kuninkaan vastaisen "Kansallisen puolustuksen liikkeen" () asialla. Kythera asettui "Kansallinen puolustuksen liikkeen" puolelle kuningasta vastaan ja liike käytti Potamósta pääpaikkanaan. Myös Kreikan itsenäisyysarmeija toimi Potamóksesta käsin. Potamóksen kylässä Kytheran asukkaat myös päätyivät 17. helmikuuta 1917 vaatimaan autonomista hallintoa saarelleen. Toisen maailmansodan aikana saksalaiset ja italialaiset miehittivät Kytheran. Potamóksen Leivadítis- kahvila toimi kapinallisten pääpaikkana ja siellä he tekivät päätöksen hyökätä miehittäjiä vastaan. == Lähteet == == Aiheesta muualla == Luokka:Kytheran kylät
Glass Mask

Glass Mask on japanilainen shōjomanga, jonka on luonut Suzue Miuchi. Sitä on julkaistu Hana to Yume -lehdessä tammikuusta 1976 lähtien. Sarjasta on myös julkaistu 46 kirjaa kesäkuuhun 2011 mennessä. Tarinasta on kehitelty myös anime. Vuonna 2006 kirjoja oli myyty 50 miljoonaa Japanissa. Se teki Glass Maskista toiseksi eniten myydyn shōjo-mangan. == Hahmot == * Maya Kitajima * Ayumi Himekawa * Chigusa Tsukikage * Masumi Hayami == Aiheesta muualla == * Glass Mask arvostelu (Kupoli.net) == Lähteet == Luokka:Shōjo Luokka:Mangasarjat Luokka:Animesarjat Luokka:Romanttinen anime ja manga Luokka:Draama-anime ja -manga Luokka:1970-luvun anime ja manga
André Labatut

André Labatut (18. heinäkuuta 1891 Bordeaux – 30. syyskuuta 1977 Bordeaux) oli ranskalainen miekkailija. Hän sai kesäolympialaisissa 1920 Antwerpenissä hopeaa floretin joukkuekilpailussa ja sijoittui lisäksi neljänneksi sen yksilökilpailussa. Vuoden 1924 kesäolympialaisissa Pariisissa hän kuului kultaa floretissa ja kalvassa voittaneisiin joukkueisiin. Labatut sai vielä yhden olympiamitalin, hopeaa floretin joukkuekilpailussa vuoden 1928 kesäolympialaisista Amsterdamista.André Labatut Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1891 syntyneet Luokka:Vuonna 1977 kuolleet
Logothetiánika

Logothetiánika () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 153 (vuonna 2011). Logothetiánika sijaitsee Kytheran keskiosissa lähellä saaren suurinta kylää Potamósta. Se muodostaa laajemman kyläyhdyskunnan (Τοπική Κοινότητα Λογοθετιανίκων, Topikí Koinótita Logothetianíkon), johon kuuluvat varsinaisen Logothetiánikan kylän lisäksi Kominiánika, Kousounári, Lianiánika ja Perlegkiánika. Koko yhdyskunnan väkiluku on 208. Logothetiánikan lähellä sijaitsevat myös kylät Katsouliánika, Christoforiánika ja Nturiánika. Kylä on yksi saaren vanhimmista, ja sen ympäristössä sijaitsee muun muassa luostari ja useita bysanttilaisia kirkkoja. Kylässä on ravintoloita ja majoituspalveluita. == Lähteet == Luokka:Kytheran kylät
Puolustusvoimauudistus

Puolustusvoimauudistus oli Suomen puolustusvoimissa vuosina 2012–2015 toimeenpantu uudistus, jonka tarkoituksena oli muun muassa sopeuttaa organisaatio käytettävissä olevaan rahoitukseen. Tämä edellytti yhteensä noin 825 miljoonan euron säästöjä ja joukko-osastojen lakkauttamisia. ==Kohdejoukot== Uudistuksen myötä lakkautettiin Hämeen rykmentti Lahdessa, Lentosotakoulu Kauhavalla, Ilmavoimien teknillinen koulu Jämsän Hallissa, Pioneerirykmentti Keuruulla, Pohjois-Karjalan prikaati Kontiolahdella ja Suomenlahden meripuolustusalueeseen kuulunut Kotkan rannikkopataljoona sekä kaikki jäljellä olleet sotilasläänit. Lakkautukset olivat osa säästötavoitteita, joilla puolustusvoimat on velvoitettu säästämään menoistaan 825 miljoonaa euroa vuoteen 2016 mennessä. Osa säästöistä tapahtuu osasta kiinteistökannasta luopumalla. == Muutokset materiaalitoimintoihin == Kolmen puolustushaaran, ilmavoimien, maavoimien ja merivoimien materiaalitoiminnot yhdistettiin Puolustusvoimien logistiikkalaitokseksi (PVLOGL). Esikunta sijoittui Tampereelle, koska siellä toimi myös muutoksien kohteena olleen Maavoimien materiaalilaitoksen esikuntatoiminnot. == Toimintojen siirtäminen == Hornet-hävittäjätoiminta siirtyi Satakunnan lennostosta Pirkkalasta Siilinjärvelle ja Rovaniemelle Karjalan ja Lapin lennostoihin. Tykistöprikaati Kankaanpään Niinisalossa siirtyi Porin prikaatin alaiseksi. Ilmavoimien apumekaanikkokoulutus siirtyi Jyväskylän Tikkakoskelle Jämsän Hallin Ilmavoimien teknillisen koulun lakkautuksen myötä. Lapin Ilmatorjuntarykmentti Rovaniemellä liitettiin Jääkäriprikaatiin joukkoyksikkönä. Myös Maanpuolustuskorkeakoulun täydennyskoulutus- ja kehittämiskeskusta uudelleenorganisoidaan ja Maanpuolustuskorkeakoulun ainelaitoksia yhdistellään. Senaatti-kiinteistöt organisoi seuraavien varuskuntien maa- ja rakennuskannan myymisen: *Lentosotakoulu (Kauhavan varuskunta) *Ilmavoimien Teknillinen Koulu (Hallin varuskunta) *Pioneerirykmentti (Keuruun varuskunta) *Pohjois-Karjalan Prikaati (Kontiorannan varuskunta) *Hämeen Rykmentti (Hennalan varuskunta) ==Soittokunnat== Suomen sotilassoittokunnat muutettiin viideksi suursoittokunnaksi, joista kolme on puolustushaarasoittokuntia. ==Alueorganisaation muutokset== Neljä sotilaslääniä lakkautettiin ja niiden alaiset aluetoimistot tulivat joukko-osastojen alaisiksi. Johtamistasojen määrä väheni täten neljästä kolmeen. ==Katso myös== * Valtioneuvoston turvallisuus- ja puolustuspoliittinen selonteko 2012 ==Lähteet== ==Aiheesta muualla== * Maavoimat uudistuu 1.1.2015, Maavoimien esikunta * Valtioneuvoston kanslia: Suomen turvallisuus- ja puolustuspolitiikka: Valtioneuvoston selonteko 2012 * Puolustusministeriön tiedote: Puolustusvoimauudistuksen edellyttämät säädösmuutokset Luokka:Suomen puolustuspolitiikka Luokka:Suomen puolustusvoimat Luokka:Suomen politiikka 2010-luvulla
Joe Pass

Joseph Anthony Jacobi Passalaqua (13. tammikuuta 1929 New Brunswick, New Jersey, Yhdysvallat – 23. toukokuuta 1994 Los Angeles, Kalifornia, Yhdysvallat) oli italialais-amerikkalainen jazzkitaristi. Häntä pidetään yhtenä 1900-luvun merkittävimmistä jazz-muusikoista. Sisilialaissyntyinen terästehtaan työntekijä varttui Johnstownissa, Pennsylvaniassa. Hänen perheessään ei ollut aikaisemmin musiikin harrastajia. Pass aloitti kitaran soiton sen Gene Autryn potretin innoittamana, jossa lehmipoika soittaa kitaraa. Ensimmäinen kitaransa Pass sai 9-vuotissyntymäpäivinään. Hänen isänsä huomasi hyvissä ajoin, että pojalla on musiikillisia taitoja ja auttoi häntä oppimaan uusia säveliä, soittamaan osia, joita ei ole sovitettu kyseiselle soittimelle, oppimaan sävelasteikot ja olemaan taukoamatta. Jo 14-vuotiaana Pass alkoi saada keikkoja ja soitti yhtyeissä, joita johtivat Tony Pastor ja Charlie Barnet. Näin hän hioi kitaristin taitojaan ja oppi musiikkibisneksen. Hän liikkui paljon pienien jazz-ryhmien kanssa ja lopulta muutti Pennsylvaniasta New York Cityyn. Muutaman vuoden kuluttua hänellä oli huumeriippuvuus, ja hän vietti suuren osan 1950-luvusta pimennossa. Hän pääsi kuitenkin irti huumeista kaksi ja puoli vuotta kestäneen vieroitusohjelman avulla. Vieroituksessa hän soitti koko ajan kitaraa, ja hänen taitonsa kehittyivät edelleen. Vuonna 1962 hän levytti albumin The Sounds of Synanon. ==Lähteet== Luokka:Yhdysvaltalaiset jazzkitaristit Luokka:Vuonna 1929 syntyneet Luokka:Vuonna 1994 kuolleet
Wii Zapper

Wii Zapper on Wii-pelikonsolissa käytettäville ohjaimille, Wii Remotelle ja Nunchukille suunnattu lisävaruste. Wii Zapper -lisävarustetta käytetään pääosin ampumiseen ja tarkkailuun. Wii Zapper julkaistiin Japanissa 25. lokakuuta 2007 Ghost Squad -pelin kanssa ja Link´s Crossbow Trainingin kanssa (Yhdysvalloissa 19. marraskuuta, Euroopassa 7. joulukuuta ja Australiassa 13. joulukuuta 2007). ==Historia== Wii Zapper muistuttaa muodoltansa rynnäkkökiväärin alaosaa, jossa on runko-osassa paikka Wii Remotelle ja liipasimen tasolla puolestaan Nunchukille. Wii Zapper -lisävaruste näyteltiin ensi kertaa E3 2006 -messuilla jolloin siitä oli näytillä "Zapper"-niminen prototyyppi, tämä puolestaan muistutti muodoiltansa enemmän pumppuhaulikkoa, jossa ohjaimet oli sijoitettu samoihin paikkoihin kuin julkaistussa versiossa, mutta ne olivat siinä lähempänä toisiaan ja muistuttivat sen myötä enemmän oikeaa asetta. Wii Zapper -ohjainta voidaan käyttää monissa Wii-konsolille luodussa pelissä kuten Go Vacationissa, Quantum of Solacessa ja Call of Duty: Black Opsissa. Wii-ohjaimien paristojen säästämiseksi tärinätoiminto jätettiin kokonaan pois Wii Zapperista. ==Muunnokset== Wii Zapper -ohjaimesta on kehitetty myös erilaisia muunnoksia kuten "Wii Blaster", jonka alkuperäiseksi julkaisuajankohdaksi oltiin tiedotettu 1. toukokuuta 2007, mutta 5. toukokuuta GameStop tiedotti siirtäneensä sen saman vuoden kesäkuulle. Toinen muunnos on "Wii Light Gun" joka muistuttaa konepistoolia, Wii Light Gunia ei myydä minkään pelin kanssa, vaan se on saatavilla ainoastaan GAME:n nettisivuilta ja GAME:n jälleenmyyjiltä. Wii Zapper -ohjaimen muita muunnoksia ovat Wii Crossbow, Wii Magnum ja Wii Shotgun. ==Lähteet== == Aiheesta muualla == Luokka:Wii Luokka:Videopeliohjaimet
Balkanin yliopistojen verkosto

Balkanin yliopistojen verkosto (Balkan University Network), BUN) on Balkanin alueiden yliopistojen yhteistyöelin, joka perustettiin koordinoimaan Jugoslavian hajoamisen myötä syntyneiden useiden eri kansallisten yliopistojen toimintaa sekä näiden osallistumista Bolognan prosessiin. Laajempana tavoitteena on yhteistyön kautta saavuttaa Balkanin alueen tieteellinen, taloudellinen ja kulttuurillinen kasvu. Käytännön asteella pyritään yhteisiin jatko-opintomahdollisuuksiin, vaihto-ohjelmiin, akateemiseen yhteistyöhön ja tieteellisen tiedon vaihtoon eli ylikansalliseen akateemiseen yhteistyöhön kaikissa muodoissaan. Verkoston perustivat 10. helmikuuta 2006 Kreikan Thessalonikissa Kreikkaa, Albaniaa, Bulgariaa, Makedoniaa, Romaniaa ja Serbia- Montenegroa edustavat yliopistot.http://www.auth.gr/inter/memberships/contents/balkan- network_el.html Verkoston yliopistot tapaavat kahdenkeskisten konferenssien lisäksi verkoston vuosittaisessa yhteisessä konferenssissa. == Jäsenyliopistot maittain == Maa Yliopisto(s) Tiranan yliopisto Epoka-yliopisto Eqerem Çabej-yliopisto Korçan yliopisto Luigj Gurakuqi-yliopisto Sarajevon yliopisto Mostarin yliopisto Tuzlan yliopisto Zenican yliopisto Bulgarian amerikkalainen yliopisto Sofian yliopisto Burgasin vapaa yliopistoBurgas Free University Veliko Tarnovon Pyhän Kyrilloksen ja Pyhän Metodioksen yliopisto Kirjastotieteiden ja informaatioteknologian valtionyliopisto Varnan teknillinen yliopisto Gabrovon teknillinen yliopisto Varnan lääketieteellinen yliopisto Shumenin yliopisto Elintarviketieteiden yliopistoWebpage University of Food Technologies Plovdiv Varnan vapaa yliopistoVarna Free University Zadarin yliopisto Zagrebin yliopisto Lefken eurooppalainen yliopisto Thessalonikin Aristoteleen yliopisto Makedonian yliopisto Ioanninan yliopisto Traakian Demokritoksen yliopisto Thessalian yliopisto Pristinan yliopisto Illyrian kuninkaallinen yliopistoUniversity Iliria FON-yliopisto Skopjen yliopisto Tetovon valtionyliopisto Kansainvälinen Balkan-yliopisto Bitolan yliopisto Kaakkois-Euroopan yliopisto Comratin valtionyliopisto Välimeri-yliopisto Montenegron yliopisto Universitatea Babeș-Bolyai Belgradin yliopisto Belgradin humanistinen yliopisto Novi Sadin yliopisto Novi Pazarin yliopisto Novi Pazarin yliopisto Traakia-yliopisto Dokuz Eylül-yliopisto Galatasaray-yliopisto Istanbulin yliopisto Namik Kemal -yliopisto Fırat-yliopisto Süleyman Demirel-yliopisto Atatürk-yliopisto Bozokin yliopistoWebpage Bozok University Kirklareli-yliopistoWebpage Kirklareli University Çanakkale Onsekiz Mart-yliopisto == Vierasjäsenet== * Bakun valtionyliopisto * Kaksoiskorkeakoulu Baden-Württemberg Lörrach * Grazin yliopisto == Lähteet == Luokka:Yliopisto
Raimund Divis

Raimund Divis (s. 5. tammikuuta 1978 Wien, Itävalta) on itävaltalainen jääkiekkoilija. Hänen pelipaikkansa oli oikea laitahyökkääjä. Divis pelasi koko ammattilaisuransa Itävallan sarjoissa ja viimeiset kolme kautta 2-tasolla kasvattajaseuransa VEU Feldkirchin joukkueessa. Divis on esiintynyt Itävallan maajoukkueessa neljissä aikuisten MM-kisoissa (2003, 2004, 2005 ja 2007) sekä 1997 U20 MM-kisojen C-sarjassa. ==Lähteet== Luokka:Itävaltalaiset jääkiekkoilijat Luokka:Vuonna 1978 syntyneet Luokka:Elävät henkilöt
Comodo Dragon

Comodo Dragon on ilmainen verkkoselain. Se on saapunut uutena optiona EU:n vaatimaan Selainvalinta-vaihtoehtoon. Selaimen lähdekoodi pohjautuu Googlen kehittämään Chromiumiin. Comodo on tietotekniikan alan yritys, joka tuottaa muun muassa tietoteknisiä turvallisuusratkaisuja. Selainohjelman vaatima muistitila on noin 40 Mt. Comodo Dragonin käyttöliittymässä yhdistyy piirteitä sekä Apple Safarista että Google Chromesta. Dragonin selainmoottori on WebKit. == Katso myös == *Selainsodat == Lähteet == * * === Viitteet === == Aiheesta muualla == * Luokka:Selaimet Luokka:Windows-ohjelmat
Fjalar Nordell

Fjalar Anton Mauritz Nordell (23. joulukuuta 1903 Eurajoki – 24. heinäkuuta 1976) oli vuorineuvos ja Salora Oy:n toimitusjohtaja. Viitattu 12.3.2012 Nordell syntyi Vuojoen kartanossa Eurajoella, missä hänen isänsä Oskar Nordell toimi kartanon kirjanpitäjänä. Fjalar Nordellin ollessa seitsenvuotias perhe muutti Halikkoon, mistä isä oli saanut kirjanpitäjän paikan Joensuun kartanossa lähempänä Kemiöstä kotoisin olleen isän ja Muurlasta kotoisin olleen äidin kotiseutua. Kun isä kuoli, perhe muutti Saloon. Työuransa Nordell aloitti 15-vuotiaana Salon Tukkukauppa ja Polkupyöräliikkeessä, jossa työskenteli kahdeksan vuotta, kunnes ryhtyi yrittäjäksi aluksi nahka-alalla. Vuonna 1928 hän perusti yhdessä Lauri Koskisen kanssa toiminimen Nordell & Koskinen, joka aluksi toimi autokaupassa, mutta erikoistui pian radiovastaanottimien tuotantoon, jolle samoihin aikoihin alkanut Suomen Yleisradion toiminta loi nopeasti kasvavaa kysyntää. Nimi Salora oli alkujaan yhtiön valmistaman radiomallin nimi, ja vuonna 1945 se myös tuli silloin osakeyhtiöksi muutetun yrityksen nimeksi. Myös sotien jälkeen 1940–1950-luvuilla kehitys radio- ja elektroniikka-alalla nopeaa ensin transistoriradion ja sitten levysoitinten myötä ja 1950-luvun lopulla alkoi Salossa televisioiden ja 1960-luvun alussa radiopuhelinten valmistus. Vuonna 1963 Nordell sai ansioistaan alalla teollisuusneuvoksen arvonimen. 1970-luvulla uutuutena oli väritelevisio, ja vuonna 1972 Nordellille myönnettiin tasavallan presidentin vientipalkinto ja vuorineuvoksen arvonimi. Nordell jäi eläkkeelle vuonna 1974, jolloin häntä seurasi Saloran pääjohtajana hänen poikansa Jouko Nordell. Fjalar Nordell oli Salossa syntyneen, sittemmin Suomen tasavallan presidentiksi valitun Sauli Niinistön kummi. Vuonna 1996 Salon St. Anthonyn puistossa paljastettiin Fjalar Nordellin muistomerkki, jonka on veistänyt Jarkko Roth.Julkiset veistokset, Salon taidemuseo. Viitattu 14.12.2013 ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1903 syntyneet Luokka:Vuonna 1976 kuolleet
John Pelling

John Albert Pelling (27. toukokuuta 1936 Lontoo – 2023) oli brittiläinen miekkailija. Hän kilpaili vuoden 1960 kesäolympialaisissa Roomassa, jossa hän oli mukana saamassa hopeaa kalvan joukkuekilpailussa. Hän osallistui myös sen yksilökilpailuun. Vuoden 1964 kesäolympialaisissa Tokiossa hän osallistui jälleen kalvan joukkuekilpailuun. == Lähteet == Luokka:Brittiläiset miekkailijat Luokka:Brittiläiset olympiamitalistit Luokka:Vuonna 1936 syntyneet Luokka:Vuonna 2023 kuolleet
Raymond Harrison

Raymond Alan Harrison (4. elokuuta 1929 Northolt – 2000) oli brittiläinen miekkailija. Hän osallistui vuoden 1960 kesäolympialaisiin Roomassa ja sai siellä hopeaa kalvan joukkuekilpailussa. Hän oli aiemmin kilpaillut kalvassa joukkueen jäsenenä jo vuoden 1952 kesäolympialaisissa Helsingissä.Raymond Harrison Biography and Olympic Results | Olympics at Sports-Reference.com == Lähteet == Luokka:Brittiläiset miekkailijat Luokka:Brittiläiset olympiamitalistit Luokka:Vuonna 1929 syntyneet Luokka:Vuonna 2000 kuolleet
Humala (täsmennyssivu)

Humala voi tarkoittaa seuraavia asioita: * humala (Humulus lupulus), hamppukasveihin (Cannabaceae) kuuluva kasvi * humalatila, alkoholin aiheuttama päihtymystila * Humala, kylä Virossa * Humala, taidemaalari Jalmari Ruokokosken ateljeetalo Hyvinkäällä *Humala, sukunimenä: ** Ollanta Humala (s. 1962), Perun presidentti 2011–2016 ==Katso myös== *Sokerihumala
Jessica Michibata

Jessica Michibata (s. 21. lokakuuta 1984) on japanilainen malli ja televisiojuontaja. Hän aloitti mallin työt 13-vuotiaana ja tuli kuuluisaksi Peach John -merkin alusvaatemallina.Profiles Jessica Michibata ESPN Hän on tehnyt mainoksia myös Reebokille, Uniqlolle, Evianille ja Seikolle.Jessica Michibata: My life with Jenson Button This Is London Hän juontaa Japanissa omaa televisio-ohjelmaansa.Jenson’s Jessica Vogue Michibatalla on japanilainen äiti ja Argentiinassa syntynyt italialais-espanjalainen isä. Michibata on seurustellut Jenson Buttonin kanssa vuodesta 2009 alkaen.Jessica Michibata F1 Backstage MTV3 He menivät naimisiin vuonna 2014, mutta erosivat vuonna 2015. == Lähteet == == Aiheesta muualla == * Luokka:Japanilaiset mallit Luokka:Vuonna 1984 syntyneet Luokka:Elävät henkilöt
King Size Box

King Size Box on Kingston Wallin 8 CD:n kokoelma, joka sisältää albumit Kingston Wall I, Kingston Wall II, Tri-Logy, Real Live Thing, Tri-Logysta vaihtoehtoisen miksauksen sekä bonus-CD:n joka sisältää kaksi Kingston Wallin kolmesta singlestä. Kolmas single sisälsi ainoastaan eri pituisia versioita jo julkaistuista kappaleista, eikä näitä vaihtoehtoisia versioita ole sisällytetty tähän kokoelmaan. Kokoelma julkaistiin 28.3.2012. ==Lähteet== == Aiheesta muualla == * King Size Box discogs.com -sivustolla Luokka:Vuoden 2012 kokoelma-albumit Luokka:Kingston Wallin albumit Luokka:Musiikkiboksit
Tomtabacken

Tomtabacken on vuori Ruotsissa, joka on 377 metriä korkea ja sijaitsee Etelä- Ruotsin ylängöllä. Vuori sijaitsee Nässjön kunnassa noin 22 kilometriä lounaaseen kunnan päätaajamasta. Tomtabacken on sekä Smålandin että Götanmaan korkein kohta. Vuori sijaitsee ylänköalueella, jossa ilmasto on viileämpi kuin muualla Etelä-Ruotsissa. Tammikuussa keskilämpötila vuorella on -4 °C, yhtä kylmä kuin esimerkiksi Taalainmaalla tai Uplannissa, ja heinäkuun keskilämpötila on 14 °C, joka on sama kuin Jokimukassa Pohjois-Ruotsissa. Luokka:Ruotsin vuoret Luokka:Nässjön kunta
Angler-luokka

Angler-luokka oli Britannian Kuninkaallisen laivaston torpedovenehävittäjäluokka (). Luokan alukset valmisti John I. Thornycroft and Company. == Alukset == Angler-luokan torpedovenehävittäjätLyon, David s. 47 Nimi Telakka Kölinlasku Vesille Valmis Kohtalo HMS Angler John I. Thornycroft and Company, Chiswick 21. joulukuuta 1896 2. helmikuuta 1897 heinäkuu 1898 myyty romutettavaksi 1920 HMS Ariel Thornycroft 23. huhtikuuta 1896 5. maaliskuuta 1897 lokakuu 1898 tuhoutunut 1907 ajettuaan karille == Lähteet == * * * * === Viitteet === *
Coquette-luokka

Coquette-luokka oli Britannian Kuninkaallisen laivaston torpedovenehävittäjäluokka (). Luokan alukset valmisti John I. Thornycroft and Company. == Alukset == Coquette-luokan torpedovenehävittäjätLyon, David s. 48 Nimi Telakka Kölinlasku Vesille Valmis Kohtalo HMS Coquette John I. Thornycroft and Company, Chiswick 8. kesäkuuta 1896 25. marraskuuta 1897 tammikuu 1899 uponnut osuttuaan miinaan 7. maaliskuuta 1916 HMS Cygnet Thornycroft 25. syyskuuta 1896 3. syyskuuta 1898 helmikuu 1900 myyty romutettavaksi 1920 HMS Cynthia Thornycroft 16. heinäkuuta 1896 8. tammikuuta 1898 kesäkuu 1899 myyty romutettavaksi 1920 == Lähteet == * * * * === Viitteet === *
Puolan juutalaisten historian museo

thumb|Puolan juutalaisten historiallinen museo Puolan juutalaisten historian museo eli Polin on Varsovassa sijaitseva museo, joka on omistettu puolanjuutalaisten historialle. Museorakennus on toisen maailmansodan aikaisen juutalaisgheton alueella olevassa puistossa, missä on myös juutalaisgheton muistomerkki. Näyttelytilojen pinta-ala on 4 500 neliömetriä, ja se sisältää yhdeksän gallerian näyttelykokonaisuuden. Museon rakennustyöt alkoivat vuonna 2007, ja epäviralliset avajaiset järjestettiin huhtikuussa 2013 Varsovan kansannousun vuosipäivänä. Viralliset avajaiset pidettiin vuonna 2014, kun museon perusnäyttelyt valmistuivat. Hankkeen kustannusarvio oli 50 miljoonaa euroa. thumb|Sisätila|alt= Hankkeesta käytiin kansainvälinen arkkitehtikilpailu, ja sen voitti suomalainen arkkitehti Rainer Mahlamäki. Työn nimi oli Kaislameri, joka viittaa Vanhan testamentin kertomukseen Punaisenmeren jakautumisesta. Tämä tapahtuma on kuvattuna sisääntuloaulassa. Museorakennus voitti marraskuussa 2014 myönnetyn ensimmäisen arkkitehtuurin Finlandia -palkinnon. Vuonna 2015 rakennus pääsi Mies van der Rohe -kilpailussa niiden 40 joukkoon, jotka kilpailivat finaaliin pääsystä. Finalistit ilmoitettiin helmikuun lopussa 2015 ja voittaja 8. toukokuuta 2015. Se ei kuitenkaan selviytynyt finaaliin. Euroopan museofoorumi valitsi museon vuoden museoksi vuonna 2016.Puolan juutalaismuseosta vuoden museo, Helsingin Sanomat 11.4.2016 s. B2. == Lähteet == ==Aiheesta muualla== Luokka:Varsovan rakennukset ja rakennelmat Luokka:Puolan museot Luokka:Juutalaisuuden historia Luokka:Rainer Mahlamäen suunnittelemat rakennukset
Rainer Mahlamäki

Rainer Allan Mahlamäki (s. 12. kesäkuuta 1956 Ilmajoki) on suomalainen kansainvälisesti palkittu arkkitehti ja Oulun yliopiston arkkitehtuurin professori. Ilmajoen Huissilla maanviljelijäperheessä varttunut Mahlamäki pääsi ylioppilaaksi Ilmajoen lukiosta 1975 ja muistaa kuvaamataidon opettaja Oiva Polarin vihjanneen hänelle arkkitehdin työstä. Mahlamäki valmistui vuonna 1987 Tampereen teknillisestä yliopistosta, mutta kertoo aluksi epäilleensä uravalintaansa katsellessaan 1970-luvun lopun masentavia elementtitalotyömaita. Rainer Mahlamäki on toiminut arkkitehtuurin professorina Oulun yliopistossa vuodesta 1997 lähtien. Hän sai rakennustaiteen Suomi-palkinnon vuonna 1996. Taiteen Suomi-palkinto hänelle myönnettiin vuonna 2008, ja vuonna 2017 hän sai pohjoismaisen Prinssi Eugenin mitalin, joka oli sitä aiemmin myönnetty suomalaisista arkkitehdeista Alvar Aallolle, Viljo Revellille, Reima Pietilälle, Juha Leiviskälle ja Kristian Gullichsenille. Mahlamäki on suunnitellut rakennuksia myös ulkomaille. Keväällä 2013 valmistui Mahlamäen suunnittelema puolanjuutalaisten historian museo Varsovassa. Se avattiin virallisesti lokakuussa 2014. Rakennus voitti vuonna 2014 ensimmäistä kertaa jaetun Arkkitehtuurin Finlandia -palkinnon. Vuonna 2015 rakennus pääsi Mies van der Rohe -kilpailussa 40 finaalipaikasta kilpailleen ehdotuksen joukkoon. Mahlamäen ensimmäinen oma arkkitehtitoimisto oli Tampereella toiminut 8 Studio. Nykyään hän työskentelee arkkitehtitoimisto Lahdelma & Mahlamäki Oy:ssä, yhtiökumppaninaan Ilmari Lahdelma. == Tunnettuja suunnittelutöitä == * Suomen metsämuseo Lusto * Kaustisen Kansantaiteenkeskus * Puolan juutalaisten historiallinen museo * Suomen luontokeskus Haltia == Lähteet == == Aiheesta muualla == Luokka:Oulun yliopiston professorit Luokka:Suomalaiset arkkitehdit Luokka:Vuonna 1956 syntyneet Luokka:Elävät henkilöt Luokka:Suomalaiset professorit
Albacore-luokka (hävittäjä)

Albacore-luokka oli Britannian kuninkaallisen laivaston torpedovenehävittäjäluokka (). Luokka oli Palmers Shipbuilding and Iron Companyn ilman tilausta valmistama. Amiraliteetti lunasti alukset laivastolle maaliskuussa 1909 korvaamaan tuhoutuneet HMS Leen ja HMS Tigerin. Ne luokiteltiin voimakkaammasta aseistuksestaan huolimatta B-luokkaan lokakuussa 1913. == Alukset == Coquette-luokan torpedovenehävittäjätGardiner, Robert s. 73 Nimi Telakka Kölinlasku Vesille Valmis Kohtalo HMS Albacore Palmers Shipbuilding and Iron Company, Jarrow syyskuu 1905 19. syyskuuta 1906 1907 myyty romutettavaksi 1918 HMS Bonetta Palmers syyskuu 1905 14. tammikuuta 1907 1907 myyty romutettavaksi 1920 == Lähteet == * * * === Viitteet === *
Marion Tietz

Marion Tietz (s. 17. marraskuuta 1952 Berliini) on Itä-Saksaa edustanut entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä hopeaa. Lisäksi hän sai pronssia vuoden 1980 kesäolympialaisissa Moskovassa.Marion Tietz Biography and Olympic Results | Olympics at Sports-Reference.com == Lähteet == Luokka:Saksalaiset käsipalloilijat Luokka:Itäsaksalaiset olympiamitalistit Luokka:Vuonna 1952 syntyneet Luokka:Elävät henkilöt
Nina Lobova

Nina Romanivna (Lobova) Getsko ( Гецко; s. 20. heinäkuuta 1957 Zestaponi) on Neuvostoliittoa edustanut käsipalloilija. Hän kilpaili vuoden 1976 kesäolympialaisissa Montrealissa ja kuului siellä kultaa voittaneeseen joukkueeseen.Nina Lobova Biography and Olympic Results | Olympics at Sports-Reference.com == Lähteet == Luokka:Neuvostoliittolaiset käsipalloilijat Luokka:Neuvostoliittolaiset olympiavoittajat Luokka:Vuonna 1957 syntyneet Luokka:Elävät henkilöt
Marija Litošenko

Marija Petrivna Litošenko (; s. 24. syyskuuta 1949 Kiova) on Neuvostoliittoa edustanut entinen käsipalloilija. Hän kilpaili vuoden 1976 kesäolympialaisissa Montrealissa ja kuului siellä kultaa voittaneeseen joukkueeseen.Mariya Litoshenko Biography and Olympic Results | Olympics at Sports-Reference.com == Lähteet == Luokka:Neuvostoliittolaiset käsipalloilijat Luokka:Neuvostoliittolaiset olympiavoittajat Luokka:Vuonna 1949 syntyneet Luokka:Elävät henkilöt
Antonio Spavone

Antonio Spavone (s. 2. kesäkuuta 1994 Napoli) on italialainen moottoriurheilija. Spavone aloitti Karting-uran vuonna 2005 ja kilpaili suurimman osan italiassa, joka vei sen jälkeen tien kohti KF2-luokkaan vuonna 2010. Samana vuonna Spavone aloitti ajouransa Formula Abarth-sarjassa. Hän kilpaili vain kuusi kilpailua saavuttamatta pisteitä. Hän jatkoi sarjassa vuonna 2011 sijoittuen Italian Formula Abarth -sarjassa 13:ksi ja Euroopan Formula Abarth -sarjassa 14:ksi. Vuonna 2012 Spavone ajoi Auto GP World Series-sarjassa Euronova Racing-tallissa. Samana vuonna hän kilpaili GP3-sarjassa italialaisessa Trident Racing-tallissa. Hän ajoi kahdeksan kilpailua saavuttamatta pisteitä. Vuonna 2013 Spavone jatkoi Auto GP -sarjassa Super Nova -tallissa. Hän ajoi neljä kilpailua saavuttaen 22 pistettä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2012 Trident Racing ESP FEA 17 ESP SPR Kesk. MON FEA 20 MON SPR 14 EUR FEA Kesk. EUR SPR 17 GBR FEA 21 GBR SPR 18 GER FEA GER SPR HUN FEA HUN SPR BEL FEA BEL SPR ITA FEA ITA SPR 0 30. Luokka:Italialaiset autourheilijat Luokka:GP3-kuljettajat Luokka:Vuonna 1994 syntyneet Luokka:Elävät henkilöt
Yasemin Smit

Miloushka Yasemin Smit (s. 21. marraskuuta 1984 Amsterdam) on alankomaalainen vesipalloilija. Hän kilpaili vuoden 2008 kesäolympialaisissa Pekingissä, jossa hän voitti joukkueineen kultaa vesipallossa.Yasemin Smit Biography and Olympic Results | Olympics at Sports-Reference.com == Lähteet == Luokka:Alankomaalaiset vesipalloilijat Luokka:Alankomaalaiset olympiavoittajat Luokka:Vuonna 1984 syntyneet Luokka:Elävät henkilöt
Rianne Guichelaar

Rianne Dorian Guichelaar (s. 16. elokuuta 1983 Enschede) on alankomaalainen vesipalloilija. Hän kilpaili vuoden 2008 kesäolympialaisissa Pekingissä, jossa hän kuului kultaa voittaneeseen joukkueeseen.Rianne Guichelaar Biography and Olympic Results | Olympics at Sports-Reference.com == Lähteet == Luokka:Alankomaalaiset vesipalloilijat Luokka:Alankomaalaiset olympiavoittajat Luokka:Vuonna 1983 syntyneet Luokka:Elävät henkilöt
HMS Hart

HMS Hart on ollut kolmentoista Britannian Kuninkaallisen laivaston aluksen nimenä. * Hart (1546), kaljuuna * Hart (1643), 12-tykkinen alus * Hart (1653), 6-tykkinen pinkki * Hart (1658), 8-tykkinen pinkki * HMS Hart (1672), 8-tykkinen koggi * HMS Hart (1691), 10-tykkinen ketsi * HMS Hart (1793), kutteri * HMS Hart (1805), priki * HMS Hart (1868), tykkivene * HMS Hart (1895), Handy-luokan torpedovenehävittäjä * HMS Hart (1916), majoitusalus * HMS Hart (U58), Black Swan -luokan sluuppi * HMS Hart (1985), partiovene
Lorenzo Mangiante

Lorenzo ("Renzo") Mangiante (14. maaliskuuta 1891 Brescia, Italia – 16. kesäkuuta 1936 Curitiba, Brasilia) oli italialainen voimistelija. Hän kilpaili vuoden 1912 kesäolympialaisissa Tukholmassa ja vuoden 1920 kesäolympialaisissa Antwerpenissä kuuluen molemmilla kerroilla kultaa voittaneeseen joukkueeseen.Renzo Mangiante Biography and Olympic Results | Olympics at Sports-Reference.com Lorenzo oli Giovanni Mangianten veli. == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1891 syntyneet Luokka:Vuonna 1936 kuolleet
Giovanni Mangiante

Giovanni Mangiante (28. elokuuta 1893 Brescia – 6. joulukuuta 1957 Brescia) oli italialainen voimistelija. Hän kilpaili vuoden 1912 kesäolympialaisissa Tukholmassa ja kuului siellä kultaa voittaneeseen joukkueeseen. Hän oli Lorenzo Mangianten veli.Giovanni Mangiante Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1893 syntyneet Luokka:Vuonna 1957 kuolleet
Michele Mastromarino

Michele Mastromarino (1. marraskuuta 1893 Cagliari – 25. kesäkuuta 1986 Cagliari) oli italialainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä kultaa voittaneeseen joukkueeseen.Michele Mastromarino Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1893 syntyneet Luokka:Vuonna 1986 kuolleet
Giovanni Tubino

Giovanni Battista Tubino (22. elokuuta 1900 Sampierdarena – 27. joulukuuta 1989 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä kultaa voittaneeseen joukkueeseen.Giovanni Battista Tubino Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1900 syntyneet Luokka:Vuonna 1989 kuolleet
Ernest Lespinasse

Ernest Lespinasse (20. lokakuuta 1897 Hautmont – 22. marraskuuta 1927 Hautmont) oli ranskalainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.Ernest Lespinasse Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1897 syntyneet Luokka:Vuonna 1927 kuolleet
Fernand Fauconnier

Fernand Fauconnier (14. huhtikuuta 1890 Maubeuge – 28. huhtikuuta 1940 Hautmont) oli ranskalainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.Fernand Fauconnier Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1890 syntyneet Luokka:Vuonna 1940 kuolleet
Kristian Madsen

Mads Kristian Madsen (Krogshede; 12. helmikuuta 1893 Bøvling – 10. maaliskuuta 1988 Holstebro) oli tanskalainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä hopeaa ruotsalaissysteemissä voittaneeseen joukkueeseen.Kristian Madsen Biography and Olympic Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1893 syntyneet Luokka:Vuonna 1988 kuolleet
Jacob Opdahl

Jacob Opdahl (15. tammikuuta 1894 Bergen – 20. maaliskuuta 1938 Bergen) oli norjalainen voimistelija. Hän kuului vuoden 1912 kesäolympialaisissa Tukholmassa joukkueeseen, joka voitti kultaa vapaassa systeemissä. Hän osallistui myös vuoden 1920 kesäolympialaisiin Antwerpenissä ja sai joukkueineen vapaassa systeemissä hopeaa.Jacob Opdahl Biography and Olympic Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Vuonna 1894 syntyneet Luokka:Vuonna 1938 kuolleet
Francesco Loi

Francesco Loi (25. helmikuuta 1891 Cagliari – 9. maaliskuuta 1977 Modena) oli italialainen voimistelija. Hän kilpaili vuoden 1912 kesäolympialaisissa Tukholmassa ja sitten vuoden 1920 kesäolympialaisissa Antwerpenissä. Molemmissa kisoissa hän oli mukana kultaa voittaneessa joukkueessa.Francesco Loi Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1891 syntyneet Luokka:Vuonna 1977 kuolleet
Fan Bin

Fan Bin (; s. 30. toukokuuta 1974) on kiinalainen entinen voimistelija, joka osallistui vuoden 1996 kesäolympialaisiin Atlantassa. Hän sai hopeaa miesten joukkuekilpailussa ja lisäksi pronssimitalin rekissä.Fan Bin Biography and Olympic Results | Olympics at Sports-Reference.com == Lähteet == Luokka:Kiinalaiset voimistelijat Luokka:Kiinalaiset olympiamitalistit Luokka:Vuonna 1974 syntyneet Luokka:Elävät henkilöt
Dominique Valera

Dominique Valera (s. 18. kesäkuuta 1947 Lyon) on ranskalainen karateka ja näyttelijä, joka otteli myös täyskontaktikaratessa. Hänellä on 9. danin musta vyö karatessa. Valera on karaten maailmanmestari ja kahdeksankertainen Euroopan-mestari. Hän on voittanut myös yhdeksän kertaa Ranskan mestaruuden. ==Karateura== Valera syntyi Ranskassa espanjalaisille vanhemmille. Hän alkoi harjoitella judoa 7-vuotiaana ja siirtyi 13-vuotiaana karaten pariin. Kuusi vuotta myöhemmin Valera voitti Ranskan mestaruuden karatessa ja oli mukana voittamassa Ranskan karatemaajoukkueessa Euroopan mestaruutta. Kaksi vuotta myöhemmin Valera oli voittamassa toistamiseen Euroopan mestaruutta joukkuekisoissa. Vuonna 1969 Valera uusi Ranskan mestaruutensa ja kilpaili ensimmäistä kertaa Euroopan ulkopuolella. Hän voitti Yhdysvalloissa järjestetyn Grand Tournamentin, joka toimi pudotuspelin tavoin. Myöhemmin samana vuonna Valera otti ensimmäisen henkilökohtaisen Euroopan mestaruuden ja kolmannen kerran Euroopan mestaruuden joukkuekisoissa. 1970-luvulle tultaessa Valera jatkoi menestystään voittamalla kolmannen kerran Ranskan mestaruuden. Lisäksi Euroopan mestaruuskisoissa Valera otti toisen Euroopan mestaruutensa ja joukkuekisoissa neljännen Euroopan mestaruuden. Hän saavutti myös ensimmäistä kertaa mitalin vuoden 1970 maailmanmestaruuskisoissa Japanissa. Ippon-tyylinen turnaus järjestettiin Tokiossa, jossa Valera saavutti pronssia.World Championship 1970 karaterec Viitattu 5.1.2011 Kaksi vuotta myöhemmin Valera osallistui Ranskan maajoukkueen mukana vuoden 1972 karaten MM-kisoihin Pariisissa, jossa tuloksena oli kultamitali. Hän saavutti vielä muun muassa kaksi Ranskan mestaruutta lisää vuosina 1973 ja 1975, kunnes siirtyi ottelemaan karatea täyskontaktiin, kun hän aiheutti ongelmia vuoden 1975 karaten MM-kisoissa. Hän ei koskaan saavuttanut henkilökohtaista Karaten maailmanmestaruutta. Valera hylättiin vuoden 1975 MM-kisoissa lyötyään tuomaria. Täyskontaktissa Valera saavutti kaksi Euroopan mestaruutta peräkkäin vuosina 1976 ja 1977. Hän otteli yhteensä 18 kertaa, joista hän voitti 14 kertaa ja hävisi neljästi. Valera otteli aina 1980-luvulle saakka, kunnes siirtyi enemmän opettamaan karatea ja potkunyrkkeilyä. Hän muun muassa opetti Jean-Claude Van Dammelle täyskontakti karatea ja potkunyrkkeilyä. ==Näyttelijänä== Valera siirtyi näyttelemisen pariin päätettyään ottelijauransa. Hän esiintyi elokuvissa vuosina 1985–1988. Näistä ensimmäisen oli Parole de flic. ==Lähteet== ==Aiheesta muualla== * Luokka:Ranskalaiset karatekat Luokka:Vuonna 1947 syntyneet Luokka:Elävät henkilöt
Arne Jørgensen

Arne Jørgensen (15. heinäkuuta 1897 – 16. helmikuuta 1989) oli tanskalainen voimistelija. Hän kilpaili vuoden 1920 kesäolympialaisissa Antwerpenissä ja kuului ruotsalaissysteemissä hopeaa saaneeseen joukkueeseen. Hän oli Aage ja Alfred Jørgensenin veli.Arne Jørgensen Biography and Olympic Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1897 syntyneet Luokka:Vuonna 1989 kuolleet
Ghiță Licu

Gheorghe ”Ghiță” Licu (1. joulukuuta 1945 Fierbinţi – 8. huhtikuuta 2014) oli romanialainen käsipalloilija. Hän sai vuoden 1976 kesäolympialaisissa Montrealissa joukkueineen hopeaa. Aiemmin hän oli kuulunut vuoden 1972 kesäolympialaisissa Münchenissä pronssia saaneeseen käsipallojoukkueeseen.Ghiţă Licu Biography and Olympic Results | Olympics at Sports-Reference.com == Lähteet == Luokka:Romanialaiset käsipalloilijat Luokka:Romanialaiset olympiamitalistit Luokka:Vuonna 1945 syntyneet Luokka:Vuonna 2014 kuolleet
Celebesintornipöllö

Celebesintornipöllö (Tyto rosenbergii) on tornipöllöjen sukuun kuuluva lintu. Sitä tavataan Indonesiassa laajalla alueella mutta se on yleensä harvinainen. Sen elinpiiriä ovat subtrooppiset ja trooppiset kuivat ja kosteat pensastot, heinikot, laitumet, viljelmät ja hävitetyt metsäalueet. Sillä on kaksi alalajia: *Tyto rosenbergii pelengensis Neumann, 1939 *Tyto rosenbergii rosenbergii (Schlegel, 1866) ==Lähteet== ==Aiheesta muualla== * Luokka:Tornipöllöt (suku)
Hispaniolantornipöllö

Hispaniolantornipöllö (Tyto glaucops) on tornipöllöjen sukuun kuuluva lintu. Sitä tavataan Dominikaanisessa tasavallassa, Haitissa ja Yhdysvaltain pienillä erillissaarilla, missä sitä kuvataan harvinaiseksi. Sen elinpiiriä ovat subtrooppiset ja trooppiset alavat ja vuoristometsät, pensastot, laitumet, viljelmät, puutarhat, kaupunkialueet ja hävitetyt metsäalueet. ==Lähteet== ==Aiheesta muualla== * Luokka:Tornipöllöt (suku)
Lieuwe Westra

Lieuwe Westra (9. syyskuuta 1982 Mûnein, Tytsjerksteradiel – 14. tammikuuta 2023) oli alankomaalainen maantiepyöräilijä. Hän aloitti ammattilaisuransa Vacansoleil-tallissa 2009–2013 ja edusti Astana Teamia vuodesta 2014 uransa loppuun, vuoteen 2016 saakka. Amatööriurallaan hän kilpaili Krolstone Continental Teamissa 2006–2008. Westra voitti vuoden 2012 Pariisi–Nizza-ajon viidennen etapin ja sijoittui kokonaiskilpailussa toiseksi kahdeksan sekuntia Bradley Wigginsille hävinneenä. Aktiiviuransa jälkeen Westra kärsi masennuksesta. Hän kuoli 40-vuotiaana tammikuussa 2023. == Saavutuksia == Lähteet: Cycling Archives, Cyclingbase, Pro Cycling Stats ;2007 :OZ Wielerweekend. 2. etapin (aika-ajo) voitto ;2008 :Tour Alsace, 2. etapin voitto ;2009 :Arno Wallaard Memorial, voitto :Tour de Picardie, kokonaiskilpailun ja 1. etapin voitto ;2011 :Classic Loire Atlantique, voitto :De Pannen kolmen päivän ajo, kokonaiskilpailussa toinen :Belgian ympäriajo, 1. etapin (aika-ajo) voitto :MM-kilpailut, aika-ajossa kahdeksas ;2012 :Pariisi–Nizza, kokonaiskilpailussa toinen, 5. etapin voitto :De Pannen kolmen päivän ajo, kokonaiskilpailussa toinen :Belgian ympäriajo, kokonaiskilpailussa toinen :Aika-ajon Alankomaiden-mestaruus :Olympialaiset, aika-ajossa 11:s :Tanskan ympäriajo, kokonaiskilpailun ja 5. etapin (aika-ajo) voitto ;2013 :Kalifornian ympäriajo, 1. etapin voitto :Aika-ajon Alankomaiden-mestaruus ;2014 :Katalonian ympäriajo, 7. etapin voitto :Critérium du Dauphiné, 7. etapin voitto ;2016 :De Pannen kolmen päivän ajo, kokonaiskilpailun voitto == Lähteet == == Aiheesta muualla == *Virallinen sivusto Luokka:Alankomaalaiset maantiepyöräilijät Luokka:Vuonna 1982 syntyneet Luokka:Vuonna 2023 kuolleet
Töölön ala-asteen koulu

Töölön ala-asteen koulu (aik. Töölön kansakoulu) on Helsingissä Taka-Töölön kaupunginosassa Töölönkadulla sijaitseva peruskoulun luokat 1–6 käsittävä koulu. Koulussa on kaksikielisiä suomi-englanti-luokkia sekä erityistä tukea tarvitsevien oppilaiden luokkia. Lukuvuonna 2011–2012 koulussa oli noin 350 oppilasta. Rakennus, jossa koulu toimii valmistui vuonna 1905, ja sen suunnitteli arkkitehti Theodor Höijer. == Kaksikielinen opetus == Töölön ala- asteella on kaksikielistä opetusta kielillä suomi-englanti. 1. luokalta alkavaan kaksikieliseen opetukseen haetaan soveltuvuuskokeella. Kaksikieliselle luokalle haettaessa oppilaan ei tarvitse osata yhtään englantia. Englanninkielisen opetuksen määrä kasvaa luokalta toiselle siirryttäessä ja 6. luokalla tarkoitus olisi, että opetusta on 50 % suomeksi ja 50 % englanniksi. == Tunnettuja entisiä oppilaita == * Hector, muusikko * Jukka Kuoppamäki, muusikko * Emil Ruusuvuori, tennispelaajahttps://www.phyk.fi/kuukauden-urheilija/emil-ruusuvuori/ == Lähteet == == Aiheesta muualla == * Koulun kotisivut Luokka:Helsingin peruskoulut Luokka:Taka-Töölö
Pelkonen

Pelkonen on suomalainen sukunimi, joka on muun muassa seuraavilla henkilöillä: * Aarne Pelkonen (1909–1984), vuorineuvos, Veitsiluoto Oy:n toimitusjohtaja * Aarne Pelkonen (1891–1959), voimistelija * Aarne Pelkonen (s. 1986), baritoni, Lappeenrannan laulukilpailun voittaja * Ari Pelkonen (s. 1978), kuvataiteilija ja graafikko * Boni Pelkonen (1920–1976), kuvataiteilija * Eija Pelkonen (s. 1961), proviisori ja virkamies * Elna Pelkonen (1896–1969), kirjailija * Filip Pelkonen, Aleksanteri Nevskin inkeriläinen liittolainen Nevan taistelussa * Hannu Pelkonen (s. 1953), näyttelijä * Hellä Pelkonen (1884–1943), kansanopiston opettaja ja järjestövaikuttaja * Jaakko Pelkonen (1907–1993), kirjailija * Jaana Pelkonen (s. 1977), kansanedustaja ja juontaja * Jan Pelkonen (s. 1995), suomalainen pöytäjääkiekkoilija * Johanna Pelkonen (s. 1977), suomalainen jääkiekkoilija * Johannes Pelkonen (1847–1876), venäläinen narodnikki * Jorma Pelkonen (1928–2006), juristi, työtuomioistuimen presidentti * Juho Pelkonen (1851–1903), opettaja, pankinjohtaja ja virka- ja valtiopäivämies * Juho Aatami Pelkonen (1847–1914), opettaja ja virka- ja valtiopäivämies * Jukka Pelkonen, (s. 1956), suomalainen lääkäri ja Itä-Suomen yliopiston professori * Jussi Pelkonen, Beibi P (s. 1992), spoken word -artisti * Jyri Pelkonen (s. 1965), yhdistetyn hiihtäjä * Lauri Pelkonen (1894–1918), jääkäri * Lauri Pelkonen (1825–1877), maanviljelijä ja valtiopäivämies * Linda Pelkonen, radiotoimittaja ja -juontaja * Marko Pelkonen (s. 1984), pesäpalloilija * Mauno Pelkonen (1911–1969), kirjailija, päätoimittaja ja yhteiskunnallinen vaikuttaja * Miika Pelkonen (s. 1990), taikuri * Nella Pelkonen (s. 2005), taitoluistelija * Nina Pelkonen, ylikonstaapeli, Vuoden nainen 2016 * Olavi Pelkonen (s. 1945), farmakologian professori * Paavali Pelkonen (k. 1715), Pelkosenniemen ensimmäinen suomalainen uudisasukas * Paavo Pelkonen (s. 1948), metsätieteilijä, Joensuun yliopiston rehtori 1990–1998 * Pentti Pelkonen (s.1930), maastohiihtäjä * Rainer Pelkonen (s. 1928), aitajuoksija * Risto Pelkonen (s. 1931), arkkiatri * Seppo Pelkonen (1930–2008), jalkapalloilija * Väinö Pelkonen (1894–1974), kirjailija. ==Katso myös== *Pelkoinen, inkeriläinen päällikkö 1200-luvulla
Kaikkonen

Kaikkonen on suomalainen sukunimi, joka on muun muassa seuraavilla henkilöillä: * Antti Kaikkonen (s. 1974), Keskustan kansanedustaja ja ministeri * Eino Kaikkonen (s. 1945), opettaja ja runonlausuja * Helena Kaikkonen (s. 1959), tekstiilitaisteilija * Helli Kaikkonen (o.s. Muhonen, 1898–1974), kristillinen kirjailija ja suomentaja * Ilkka Kaikkonen, kitaristi * Ilpo Kaikkonen (s. 1990), laulaja * Kaarina Kaikkonen (s. 1952), kuvanveistäjä * Kaarlo Jaakko Kaikkonen (1893–1951), jääkärivääpeli * Kaarlo Samuli Kaikkonen (1864–1929), Sortavalan lyseon rehtori ja päätoimittaja * Kaija Kaikkonen (s. 1966), näyttelijä * Markku Kaikkonen (s. 1966), musiikkikasvattaja, oppikirjojen tekijä, säveltäjä ja sanoittaja * Matti Kaikkonen, fysiologian professori * Olli Kaikkonen (1943–2005), historioitsija * Pauli Kaikkonen (s. 1949), kasvatustieteen professori * Satu Kaikkonen (s. 1967), runoilija * Tero Kaikkonen, rap-muusikko * Tony Kaikkonen, laulaja * Tuomas Kaikkonen (s. 1980), pikajuoksija * Väinö Kaikkonen (1895–1946), jääkäriluutnantti. == Kuvitteellisia Kaikkosia == *Kaikkonen, Jope Ruonansuun esittämä lääkäri sarjassa Jopet Show.
Kromoni

Kromoni eli α-bentsopyroni tai 1,4-bentsopyroni (C9H6O2) on heterosyklinen yhdiste ja kumariinin isomeeri. Eräät alkaloidit, kuten flavonit sisältävät kromonin rakenteen. ==Ominaisuudet ja valmistus== Kiinteänä kromoni on neulamaisia värittömiä kiteitä, jotka liukenevat veteen vain vähäisissä määrin. Yhdiste liukenee paremmin orgaanisiin liuottimiin, kuten etanoliin tai bentseeniin. Kromonin ketoryhmän happiatomi voi protonoitua, esimerkiksi vetykloridin luovuttaessa protoninsa, jolloin muodostuu kromonihydrokloridi, joka sisältää 4-hydroksibentsopyruliumkationin. Kromonin reaktioissa rengasrakenne voi avautua ja näin tapahtuu esimerkiksi kromonin ja amiinien tai hydratsiinin välisessä reaktiossa. Bromatessa kromonia bromilla bromiatomi liittyy heterosyklisen renkaan kaksoissidokseen. Kromonia voidaan valmistaa 2-hydroksiasetofenonin ja muurahaishapon esterin välisellä kondensaatioreaktiolla. Ensimmäisessä vaiheessa muodostuu 3-(2-hydroksifenyyli)-3-oksopropionaldehydiä, joka voidaan syklisoida hapon, esimerkiksi laimean rikkihapon avulla. ==Lähteet== Luokka:Heterosykliset yhdisteet
Jääpallon Suomensarja 1959

Jääpallon Suomensarja pelattiin kaudella 1958-1959 nelilohkoisena. Lohkovoittajat etenivät karsintaan kahdesta paikasta vuoden 1960 jääpallon mestaruussarjaan. Pohjoislohko pelattiin taloudellisista syistä kahdessa ryhmässä. Viime kaudella maakuntasarjasta noussut RiPS ei osallistunut sarjaan. SM-sarjaan onnistuivat nousemaan Vaasan Palloseura ja Viipurin Reipas Lahdesta. == Sarjataulukko == === Etelälohko === Joukkue O V T H Maalit P Viipurin Reipas 7 6 0 1 41–16 12 Helsingin Jalkapalloklubi 7 5 1 1 46–25 11 Peli-Peikot, Helsinki 7 4 2 1 22–13 10 Porvoon Akilles 7 4 0 3 42–16 8 Helsingin Ponnistus 7 3 1 3 25–23 7 Helsingin Palloseura 7 3 0 4 21–32 6 Hakaniemen Palloilijat 7 1 0 6 9–28 2 Tolkis Bollklubb 7 0 0 7 9–62 0 === Itälohko === Joukkue O V T H Maalit P Varkauden Työväen Palloilijat 7 5 2 0 28–11 12 Joensuun Maila-Pojat 7 3 3 1 29–18 9 Imatran Pallo 7 2 5 0 24–20 9 Lappeenrannan Pallo-Toverit 7 2 3 2 20–20 7 Varkauden Pallo-Pojat 7 2 2 3 23–25 6 Vaajakosken Pallo 7 3 0 4 15–23 6 Lappeenrannan Pallo 7 2 0 5 15–23 4 Savonlinnan Työväen Palloseura 7 1 1 5 16–30 3 === Länsilohko === Joukkue O V T H Maalit P Rauman Pallo 5 5 0 0 22–12 10 Tampereen Ilves-Kissat 5 3 1 1 22–17 7 Pargas IF 5 3 0 2 23–19 6 Uudenkaupungin Pallo -46 5 2 1 2 25–17 5 Littoisten Työväen Urheilijat 5 1 0 4 12–25 2 Lohjan Louhi 5 0 0 5 12–26 0 === Pohjoislohko === Ryhmä A Joukkue O V T H Maalit P Vaasan Palloseura 6 5 0 1 35-7 10 Seinäjoen Palloseura 6 5 0 1 32–8 10 IF Sport, Vaasa 6 2 0 4 11–28 4 Gamlakarleby Bollklubb 6 0 0 6 6–41 0 Uusinta: VPS - SePS 4-2 Ryhmä B Joukkue O V T H Maalit P Oulun Työväen Palloilijat 5 5 0 0 32–4 10 Oulun Tarmo 5 3 1 1 16–13 7 Oulun Pallo-Pojat 5 3 1 1 9–11 7 Pateniemen Urheilijat 5 2 0 3 9–5 4 Kemin Palloseura 5 1 0 4 10–18 2 Kajaanin Jäähukat 5 0 0 5 6–31 0 Lohkon loppuottelut: VPS - OTP 5-4, OTP - VPS 5-5. Vaasan Palloseura karsintaan maalein 10-9. === SM-sarjakarsinta === Joukkue O V T H Maalit P VPS VR VarTP RaPa Vaasan Palloseura 3 2 1 0 21-8 5 13-2 Viipurin Reipas 3 2 0 1 13-9 4 4-6 2-1 Varkauden Työväen Palloilijat 2 0 1 1 3-4 1 2-2 Rauman Pallo 2 0 0 2 4-20 0 2-7 per. VPS ja Reipas nousivat SM-sarjaan, josta putosivat MP ja VIFK. VarTP:n ja RPallon ottelu jätettiin pelaamatta koska nousijat olivat jo selvillä. ==Lähteet== * Suomen Palloliiton toimintakertomus Suomen Palloliiton toimintakertomus (jatkuu) 1959 Luokka:Vuoden 1959 jääpallo